wickkiey/tamil-wikipedia-chunked huggingface dataset:
# ஒரு மனிதனுக்கு எவ்வளவு நிலம் தேவை?

## கதைச் சுருக்கம்

இந்தக் கதையின் முதன்மைப் பாத்திரம் பகோம் என்ற பெயருடைய ஒரு விவசாயி ஆவார். பட்டணத்தின் சிறப்புகள் மற்றும் விவசாய வாழ்வு குறித்து தன்னுடைய மனைவியும், மைத்துனியும் விவாதம் செய்வதை இவர் தொலைவிலிருந்து கேட்கிறார். "என்னிடம் ஏராளமான நிலம் இருந்தால் சாத்தனுக்கு கூட நான் பயப்பட தேவையில்லை!" என்று தனக்குத் தானே எண்ணுகிறார். இவருக்கு தெரியாமல் சாத்தான் இதைக் கேட்டுக் கொண்டிருக்கிறது.  
எனினும், பகோம் பிறகு தன்னுடைய நிலத்தின் மீது அதிகப் பற்றுக் கொள்கிறார். இதன் காரணமாக இவருடைய அண்டையவர்களுடன் வாக்கு வாதங்கள் ஏற்படுகின்றன. "இவருடைய கட்டடத்தை எரித்து விடுவதாக எச்சரிக்கைகள் விடப்படுகின்றன". மற்றொரு பகுதியில் உள்ள ஒரு பெரிய நிலப்பகுதிக்கு பிறகு இவர் இடம் பெயர்கிறார். அங்கு இவரால் இன்னும் மேற்கொண்டு பயிரிடவும், சிறிதளவு வருவாய் ஈட்டவும் முடியும். ஆனால் தான் குத்தகைக்கு எடுத்த நிலத்திலேயே இவர் பயிரிட வேண்டி வந்தது. இது இவருக்கு எரிச்சலை ஏற்படுத்தியது. இறுதியாக ஏராளமான செழிப்பான மற்றும் நல்ல நிலங்களை வாங்கி மற்றும் விற்றதற்குப் பிறகு பசுகிர்களிடம் இவர் அறிமுகப்படுத்தப்படுகிறார். ஒரு பெருமளவிலான நிலத்தை சொந்தமாக வைத்துள்ள எளிமையான மனதை கொண்ட மக்கள் என்று பசுகிர்களைப் பற்றி இவரிடம் கூறப்படுகிறது. தன்னால் எந்த அளவுக்கு குறைவாக விலை பேச முடியுமோ அந்த அளவுக்கு விலை பேசி அவர்களது நிலங்களில் தன்னால் முடிந்த அளவுக்கு பெரும்பான்மையான நிலத்தை வாங்குவதற்காக பகோம் அவர்களிடம் செல்கிறார். அவர்களது வாய்ப்பளிப்பானது மிகவும் வழக்கத்திற்கு மாறான ஒன்றாக இருந்தது. 1000 ரூபிள் உருசிய பணத்திற்காக பகோமால் எவ்வளவு தூரம் கடக்க முடியுமோ அவ்வளவு தூரம் கடக்க வேண்டும் என்றும், காலையில் ஆரம்பித்து அவருடைய வழியை மண் வெட்டியால் குறியிட வேண்டும் என்றும் கூறப்படுகிறது. அந்நாளில் சூரியன் மறையும் நேரத்தில் இவர் தொடங்கிய இடத்திற்கு மீண்டும் திரும்பி வந்தால், இவர் சென்று வந்த வழியில் உள்ள அனைத்து நிலங்களும் இவருடையதாகும். ஆனால், இவர் தொடங்கிய இடத்தை அடையாவிட்டால் இவர் அப்பணத்தை இழந்து விடுவார். இவருக்கு எந்த நிலமும் கிடைக்காது. பகோமுக்கு மிகவும் மகிழ்ச்சியாக இருந்தது. தன்னால் ஒரு பெரிய தூரத்தை நிறைவு செய்ய முடியும் எனவும், வாழ்நாளில் ஒரே ஒரு முறை கிடைக்கும் வாய்ப்பு தனக்கு கிடைத்துள்ளதாகவும் எண்ணுகிறார். ஆனால், அன்றிரவு பகோமுக்கு மிக விசித்திரமான ஒரு கனவு வருகிறது. அக்கனவில் சாத்தானின் காலுக்கு கீழ் பகோம் இறந்து கிடக்கிறார். சாத்தான் சிரித்துக் கொண்டிருக்கிறது.  
அடுத்த நாள் நிலத்திற்காக ஓடும் போது தன்னால் எவ்வளவு நேரம் எடுத்துக் கொள்ள முடியுமோ அவ்வளவு நேரம் எடுத்துக் கொண்டு நிலப் பகுதியை சூரியன் மறைவதற்கு முன்னதாக பகோம் குறியிடுகிறார். நாளின் இறுதியில் தொடங்கிய புள்ளியில் இருந்து தான் தொலை தூரத்தில் உள்ளதை உணர்கிறார். காத்துக் கொண்டிருக்கும் பசுகிர்களிடம் செல்வதற்காக, தன்னால் எவ்வளவு வேகமாக முடியுமோ அவ்வளவு வேகமாக ஓடி வருகிறார். சூரியன் மறையப் போகும் தருணத்தில் தான் தொடங்கிய இடத்திற்கு இறுதியாக வருகிறார். பசுகிர்கள் இவருக்காக ஆரவாரம் செய்கின்றனர். ஆனால், வேகமாக தொலை தூரத்துக்கு ஓடி வந்ததால் பகோம் களைப்படைகிறார். கீழே விழுந்து இறக்கிறார். இவரது பணியாளர் வெறும் ஆறு அடி நீளமுள்ள ஒரு சாதாரண சவக்குழியில் இவரைப் புதைக்கிறார். இவ்வாறாக கதையின் தலைப்பில் கேட்கப்பட்ட கேள்விக்கு பதில் கிடைக்கிறது.
# ஒரு மனிதனுக்கு எவ்வளவு நிலம் தேவை?

## பண்பாட்டுத் தாக்கம்

தன் வாழ்வின் இறுதிக் காலத்தில் தன்னுடைய மகளுக்கு ஜேம்ஸ் ஜோய்ஸ் "இலக்கிய உலகம் அறிந்ததிலேயே மிகச் சிறந்த கதை இது தான்" என்று இக்கதையைப் பற்றி குறிப்பிட்டார். இக்கதையைப் போற்றிய மற்றொரு நன்றாக அறியப்பட்டவர் லுட்விக் விட்கென்ஸ்டைன் ஆவார். 1969ஆம் ஆண்டின் மேற்கு செருமானிய திரைப்படமான *இசுகரபியா: ஒரு மனிதனுக்கு எவ்வளவு நிலம் தேவை?* என்ற படத்தில் இச்சிறுகதையின் நிகழ்வுகள் பயன்படுத்தப்பட்டுள்ளன. இப்படத்தை ஆன்சு-சுர்கென் சைபெர்பெர்க்கு இயக்கினார். மார்டின் வெய்ரோன் ஒரு வரை பட புதினமாக இக்கதையை தன் பாணியில் எழுதியுள்ளார். இந்திய தொலைக்காட்சி தொடரான கதா சாகரில் 1986ஆம் ஆண்டில் ஒரு காட்சியான "ஜாமீன்" என்பது இக்கதையை அடிப்படையாகக் கொண்டதாகும்.
# லாலாய் சிங் யாதவ்

**லாலாய் சிங் யாதவ்** (*Lalai Singh Yadav*)(1911-1993) என்பவர் காவல்துறை அலுவலர், சமூக ஆர்வலர், மற்றும் நாடக எழுத்தாளராகவும் ஆவார். *ஷம்புக் வாத்* போன்ற நாடகங்களை எழுதியுள்ளார். இவர் பெரியார் ஈ. வெ. இராமசாமியின் *தி கீ டு அண்டர்ஸ்டாண்டிங் ட்ரூ ராமாயணத்தைத்* தமிழிலிருந்து இந்திக்கு *சச்சி ராமாயண் கி சாபி* என்று மொழிபெயர்த்தார். 1962-ல், இவர் *பாமன் வாதி ராஜ்ய மே ஷோஷிதோ பர் ராஜ்நைடிக் டகைதி* என்ற புத்தகத்தை எழுதினார். இவர் தனது புத்தகத் தடைக்கு உ.பி அரசுக்கு எதிராகப் பேச்சுரிமை வழக்கை எதிர்த்துப் போராடினார்.  
இராமாயணத்தை மொழிபெயர்ப்பது மட்டுமின்றி, அங்குலிமாலா, சம்புகன், ஏகலைவன் உள்ளிட்ட 5 நாடகங்களையும் எழுதினார்.
# லாலாய் சிங் யாதவ்

## புத்த மதத்திற்கு மாறுதல்

லாலாய் சிங் யாதவ் ஓர் அம்பேத்கரிய பௌத்தர் ஆவார்.  
1967-ல் இந்து மதத்தைத் துறந்து பௌத்தத்தைத் தழுவினார். புத்த மதத்தை ஏற்றுக்கொண்ட பிறகு, இவர் தனது பெயரிலிருந்த யாதவ் என்ற பெயரை நீக்கினார். யாதவ் என்ற சொல்லை நீக்கியதற்குப் பின்னால் அவருடைய ஆழ்ந்த ஜாதி எதிர்ப்பு உணர்வு காரணமாக அமைந்தது.
# லாலாய் சிங் யாதவ்

## மேலும் பார்க்கவும்

- ஆ. ரா. அகேலா
- ஈ. வெ. இராமசாமி
# செர்னோபைலைட்டு

**செர்னோபைலைட்டு** (*Chernobylite*) என்பது மனித தொழில்நுட்பத்தால் உருவான ஒரு செயற்கை சேர்மம் ஆகும். படிகநிலையிலுள்ள சிர்க்கோனியம் சிலிக்கேட்டு சேர்மமான இதில் 10 சதவீதத்திற்கும் அதிகமான திண்ம கரைசலாக யுரேனியம் அடங்கியுள்ளது.  
செர்னோபில் பேரழிவின் போது உருவாக்கப்பட்ட கோரியத்தில் இது கண்டுபிடிக்கப்பட்டது. அணு உலை உள்ளகம் 4 இன் அணுக்கரு உருகலில் உருவான எரிமலை போன்ற கண்ணாடிப் பொருளாக இது உருவானது.  
செர்னோபைலைட்டு இதன் அதிக யுரேனியம் உள்ளடக்கம் மற்றும் அணுக்கரு பிளவு விளைபொருட்களால் மாசுபடுவதால் அதிக கதிரியக்கத்தன்மை கொண்டதாக உள்ளது.
# சுவலால் பாப்னா

**சுவாலால் சாகன்மல் பாப்னா** (*Suwalal Bafna*)(28 சனவரி 1932 - 1 ஆகத்து 2018) என்பவர் இந்திய அரசியல்வாதி, தொழிலதிபர் மற்றும் சமூக சேவகர் ஆவார். இவர் மகாராட்டிர மாநிலம் துளே மாவட்டத்தின் இந்தியத் தேசிய காங்கிரசு கட்சியின் தலைவராக 10 ஆண்டுகள் இருந்தார். 2006ஆம் ஆண்டில் இவரது சமூகப் பணிக்காக இந்தியாவின் 4வது உயரிய குடிமக்கள் விருதான பத்மசிறீ இவருக்கு வழங்கப்பட்டது. இவர் 2018-ல் இயற்கையான காரணங்களால் இறப்பதற்கு முன்பு சுமார் 15 ஆண்டுகள் தீவிர அரசியலிருந்து ஓய்வு பெற்றார்.
# பத்ரி பிரசாத் பஜோரியா

**பத்ரி பிரசாத் பஜோரியா** (*Badri Prasad Bajoria*)(1925 &#x2013; 1976) என்பவர் இந்தியச் சமூக சேவகர், பரோபகாரர், கல்வியாளர் மற்றும் ஸ்ரீ பல்தேவ் தாசு பஜோரியா இடைநிலைக் கல்லூரி, கமலா தேவி பஜோரியா பட்டக் கல்லூரி மற்றும் சேத் பல்தேவ் தாஸ் பஜோரியா மாவட்ட மருத்துவமனை ஆகியவற்றின் நிறுவனர் ஆவார். இவர் 1925-ல் இந்தியாவின் உத்தரப்பிரதேச மாநிலத்தில் உள்ள சகாரன்பூரில் கமலா தேவி மற்றும் பல்தேவ் தாசு பஜோரியா ஆகியோருக்கு மகனாகப் பிறந்தார். பஜோரியா சாவித்ரி தேவியை மணந்தார். இவர் ஸ்ரீமதி கமலா தேவி சரசுவதி சிசு மந்திர், பஜோரியா சனாதன் தரம் சங்கீர்தன் பவன் மற்றும் காந்தி நூற்றாண்டு கமலா தேவி பஜோரியா நினைவு கன்னா கண் மருத்துவமனை போன்ற நிறுவனங்களின் இணை நிறுவனர் ஆவார்.
# அசோக் பகத்

**பாபா ஜி** என்று பிரபலமாக அறியப்படும் **அசோக் பகத்** (*Ashok Bhagat*), இந்தியச் சமூக சேவகர் மற்றும் சார்க்கண்டின் கிராமப்புற மக்களின் மேம்பாட்டிற்காக பணியாற்றும் ஒரு அரசு சாரா அமைப்பான *விகாசு பார்தியின்* செயலாளர் ஆவார். இவர் இந்தியாவின் உத்தரப்பிரதேச மாநிலத்தில் பிறந்தார். கலையில் முதுகலைப் பட்டம் மற்றும் சட்டத்தில் முதுகலைப் பட்டம் பெற்றவர். இந்திய அரசு 2015ஆம் ஆண்டில் சமூக சேவைத் துறையில் இவர் ஆற்றிய பங்களிப்பிற்காக நான்காவது உயரிய இந்தியக் குடிமகன் விருதான பத்மசிறீ விருது வழங்கி கௌரவித்தது.
# கிரிசன் தேவ் திவான்

**கிரிசன் தேவ் தேவன்** (*Krishan Dev Dewan*) என்பவர் இந்தியச் சமூக சேவகர் மற்றும் வைசாலி பகுதி சிறு விவசாயிகள் சங்கத்தின் நிறுவனர் ஆவார். இது இந்திய மாநிலமான பீகாரில் உள்ள வைசாலியில் உள்ள விவசாயிகளின் நலனுக்கான ஒரு அரசு சாரா அமைப்பினைத் தோற்றுவித்தார். நிலோகேரியின் அகதி விவசாயிகளை சுயச்சார்புடையவர்களாக மாற்ற இவர் ஏற்பாடு செய்ததாக அறியப்படுகிறது. வைசாலியில் இவரது செயல்பாடுகள் ஐக்கிய நாடுகளின் உணவு மற்றும் வேளாண்மை அமைப்பால் பட்டியலிடப்பட்டு, *வளர்ச்சியில் மக்கள் பங்கேற்பின்* கீழ் வைக்கப்பட்டுள்ளன. இந்திய அரசு இவருக்கு 1986-ல் நாட்டின் நான்காவது மிக உயர்ந்த இந்தியக் குடிமகன் விருதான பத்மசிறீ விருதை வழங்கியது.
# கிரிசன் தேவ் திவான்

## மேலும் பார்க்கவும்

- உணவு மற்றும் வேளாண்மை அமைப்பு
# சியாம் சுந்தர் பாலிவால்

**சியாம் சுந்தர் பாலிவால்** (*Shyam Sunder Paliwal*) இந்தியாவின் இராசத்தான் மாநிலத்தில் உள்ள ராஜ்சமந்து மாவட்டத்தில் உள்ள பிப்லாந்திரி கிராமத்தைச் சேர்ந்த சமூக ஆர்வலர் ஆவார். 2021-ல் சமூக சேவைக்காக இந்தியக் குடியரசுத் தலைவரால் பத்மசிறீ விருது இவருக்கு வழங்கப்பட்டது. இவர் "சுற்றுச்சூழல் பெண்ணியத்தின் தந்தை" என்று அழைக்கப்படுகிறார்.  
2006-ல் இவர் தன் மகளை இழந்தார். அந்நிகழ்வுக்குப் பிறகு, பிப்லாந்திரி கிராமத்தில் ஒவ்வொரு பெண் குழந்தை பிறக்கும் போது 111 மரக்கன்றுகள் நடப்படுகிறது.
# நிரு குமார்

| இந்தியன் |
| --- |
**நிரு குமார்** (*Niru Kumar*) இந்தியச் சமூக ஆர்வலர் ஆவார். 2021ஆம் ஆண்டில், சமூகப் பணியில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது.
# நிரு குமார்

## தொழில்

குமார் தனது வாழ்க்கையை 2012-ல் பாலின அதிகாரம் மற்றும் பன்முகத்தன்மையுடன் தொடங்கினார். மத்திய அரசின் சுகாதாரத் திட்டத்தில் மூத்த அதிகாரியாக 25 ஆண்டுகள் பணியாற்றினார். 2020-ல், இவர் இந்தியத் தேர்தல் ஆணையத்தின் தேசிய தூதர்களில் ஒருவராகத் தேர்ந்தெடுக்கப்பட்டார்.
# நிரு குமார்

## விருதுகள்

- 2021-பத்மசிறீ
# தைதாரி நாயக்

**தைதாரி நாயக்** (*Daitari Naik*) என்பவர் **ஒடிசாவின் கால்வாய் நாயகன்** என்றும் அழைக்கப்படுகிறார். இவர் ஓர் இந்திய விவசாயி ஆவார். 2019ஆம் ஆண்டில், விவசாயத்தில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது.
# தைதாரி நாயக்

## ஆரம்ப கால வாழ்க்கை

நாயக் ஒடிசாவில் உள்ள கெனோஜார் மாவட்டத்தில் உள்ள தலபைதரணி கிராமத்தைச் சேர்ந்தவர்.
# தைதாரி நாயக்

## தொழில்

நாயக் 2010 மற்றும் 2013க்கு இடையில், ஒடிசாவில் உள்ள கோனாசிகா மலைகள் வழியாக 3-கிமீ சுரங்கப்பாதை தோண்டியதற்காக பத்மசிறீ விருது பெற்றார்.
# தைதாரி நாயக்

## விருதுகள்

- 2019-பத்மசிறீ
# ஜாஹிதா கான் (இந்திய அரசியல்வாதி)

**ஜாஹிதா கான்** (*Zahida Khan*) என்பவர் இந்திய தேசிய காங்கிசு கட்சியினை சேர்ந்த இந்திய அரசியல்வாதி ஆவார். இவர் இராசத்தான் அரசாங்கத்தின் அமைச்சராகவும் இராசத்தான் சட்டமன்ற உறுப்பினராகவும் உள்ளார். இவர் முதலில் 2008-ல் இராசத்தானின் கமான் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். பின்னர் 2018-ல் மீண்டும் தேர்ந்தெடுக்கப்பட்டு இராசத்தான் அரசின் சட்டமன்ற செயலாளராகவும், மாநில அமைச்சராகவும் பணியாற்றியுள்ளார். அக்டோபர் 2011-ல் அகில இந்திய மகிளா காங்கிரசின் பொதுச்செயலாளராகவும் நியமிக்கப்பட்டார்.
# எட்வர்ட் குட்சாத்

**எட்வர்ட் குட்சாத்** (*Edward Kutchat*) என்பவர் இந்தியப் பழங்குடித் தலைவர் மற்றும் கார் நிகோபார் தீவின் பழங்குடி குழுவின் தலைவராக இருந்தவர் ஆவார். கார் நிக்கோபார் தீவில் வானூர்தி நிலைய விரிவுபாட்டிற்காகத் தனது நிலத்தை இந்திய அரசாங்கத்திடம் வழங்கி ஒத்துழைத்ததற்காக இவர் நன்கு அறியப்பட்டு ஊடகங்களில் இடம்பெற்றார். ஜவகர்லால் நேரு இத்தீவிற்கு வந்த போது இவருக்கு தன்னுடைய கச்சுடையினை வழங்கி பெருமைப்படுத்தினார். இவர் நிக்கோபார் மக்களின் வணிகத்தை மேம்படுத்துவதற்கு உதவியதாகவும் கூறப்படுகிறது. இந்திய அரசாங்கம் 1989-ல் இவருக்கு இந்தியாவின் நான்காவது உயரிய குடிமக்கள் விருதான பத்மசிறீ விருதை வழங்கியது.
# எட்வர்ட் குட்சாத்

## மேலும் பார்க்கவும்

- நேரு கச்சுடை
# நேரு கச்சுடை

**நேரு கச்சுடை** (*Nehru jacket*) என்பது 1947 முதல் 1964 வரை இந்தியாவின் பிரதம மந்திரியாக இருந்த ஜவகர்லால் நேரு அணிந்திருந்த இந்திய ஆக்கான் அல்லது செர்வானியின் முன் மாதிரியான மாண்டரின் கழுத்துப்பட்டை கொண்ட ஆண்களும் பெண்களும் அணியும் இடுப்பு வரை நீளமான மேலாடை ஆகும்.
# நேரு கச்சுடை

## வரலாறு

ஒரு *அச்கான்* அல்லது செர்வானியில், நேரு கச்சுடைக்கு மாதிரியாக செயல்பட்ட ஆடை.]]
நேரு கச்சுடை என்பது ஜோத்புரியின் மாறுபாடு ஆகும். இங்கு பெரும்பாலும் காதி (கையால் நெய்த துணி) ஆகும். ஜோத்புரியே அங்கர்காவிலிருந்து உருவானது. ஜவகர்லால் நேருவின் ஆட்சிக் காலத்தில் பிரபலமடைந்த இந்த தனித்துவமான பந்த்கலாக்கள் காதியால் செய்யப்பட்டவை. இவை இன்றுவரை பிரபலமாக உள்ளன.
# நேரு கச்சுடை

## நடை

(இடது) நேரு கச்சுடையினை அணிந்துள்ளார். பிரேசில் குடியரசுத் தலைவர் தில்மா ரூசெப்பை சீனாவின் சான்யா, ஏப்ரல் 2011-ல் சந்தித்ப்போது]]
இந்த உடை அணிந்தவரின் முழங்கால்களுக்குக் கீழே எங்காவது விழும் அச்கான் போலல்லாமல், நேரு கச்சுடை குறுகியது. ஜவகர்லால் நேரு, குறிப்பாக, இந்த வகையான நேரு கச்சுடையினை அணிந்ததில்லை.
# நேரு கச்சுடை

## பிரபலம்

1960களின் மத்தியில் ஐரோப்பாவிலும் அமெரிக்காவிலும் இந்த கச்சுடை *நேரு கச்சுடையாக* விற்பனை செய்யத் தொடங்கியது. 1960களின் பிற்பகுதியிலும் 1970களின் முற்பகுதியிலும் இது பிரபலமாக இருந்தது. அபிலாசையுள்ள வர்க்கத்தின் வெளிநாட்டுக் கலாச்சாரங்கள் பற்றிய விழிப்புணர்வு, வாழ்க்கை முறையின் குறைவியம் கொள்கையாளர்கள் மற்றும் குறிப்பாக, சாமி டேவிசு இளையோர் மற்றும் பீட்டில்ஸ் ஆகியோரால் இது பிரபலமடைந்தது. அறிவியல் புனைகதை *டாக்டர் ஹூவில்* *மாஸ்டர்* என்று அழைக்கப்படும் துரோகி டைம் லார்டின் ரோஜர் டெல்கடோவின் பதிப்பிலும் சிலர் இதனை அணிந்திருந்தனர்.  
நேரு உடையை அடிக்கடி அணியும் அரசியல்வாதிகளில் சார்லஸ் பரோன், மகாதீர் பின் முகமது ஆகியோர் அடங்குவர்.  
2012-ல், நேரு கச்சுடை டைம் *இதழில்* ஜாரெட் டி. மில்லரால் அரசியல் வாதிகள் அணியும் சிறந்த 10 உடைகளில் ஒன்றாகப் பட்டியலிடப்பட்டது.
# நேரு கச்சுடை

## மேலும் பார்க்கவும்

- புடவை
# மேக் ராஜ் ஜெயின்

**மேக் ராஜ் ஜெயின்** (*Mag Raj Jain*)(1931 - 4 நவம்பர் 2014) என்பவர் இந்தியாவில் இராசத்தான் மாநிலத்தின் சமூக சேவகர் மற்றும் தார் பாலைவனப் பகுதியின் வளர்ச்சிக்காகப் பங்காற்றியதற்காக பத்மசிறீ விருதைப் பெற்றவர். ஆசிரியரான இவர், இராசத்தானின் பார்மேர் மாவட்டத்தில் ஏழைகளின் முன்னேற்றத்திற்காக 1990-ல் கிராமப் பொருளாதாரத்தினை மேம்படுத்தும் சமூக *(சொசைட்டி டு அப்லிஃப்ட் ரூரல் எகானமி*) அமைப்பினை நிறுவினார். தற்போது இந்த அமைப்பு இப்பகுதியில் உள்ள 60 கிராமங்களில் 30,000க்கும் மேற்பட்ட மக்களைச் சென்றடைகிறது.  
இப்பகுதியில் வாழும் பெரும்பான்மையினர்பட்டியல் சாதியினரும், பட்டியலிடப்பட்ட பழங்குடியினரும் மற்றும் இந்திய-பாக்கித்தான் போர்கள் மற்றும் மோதல்களின் அகதிகளாக வந்தவர்கள் ஆவர். பெண்களால் நடைமுறைப்படுத்தப்படும் ஒட்டுவேலை மற்றும் கண்ணாடி பூத்தையல் இவர்களின் முதன்மையான குடும்ப வருமானமாக உள்ளது. பல ஆண்டுகளாக ஒப்பந்தக்காரர்கள் மற்றும் இடைத்தரகர்கள் வருமானத்தின் பெரும் பங்கைப் பெற்றதன் மூலம் இவர்கள் இலாபத்தினைச் சுரண்டினார்கள். ஜெயின் தொடங்கிய இந்த இலாப நோக்கற்ற அமைப்பு சம்பந்தப்பட்ட இடைத்தரகர்களை அகற்றுவதையும் உள்ளூர் கைவினைஞர்களுக்கு அதிகபட்ச நன்மைகளை வழங்குவதையும் நோக்கமாகக் கொண்டுள்ளது.
# ஓசுமியம்(III) குளோரைடு

**ஓசுமியம்(III) குளோரைடு** (*Osmium(III) chloride*) என்பது OsCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியமும் குளோரினும் சேர்ந்து இச்சேர்மம் உருவாகிறது.
# ஓசுமியம்(III) குளோரைடு

## தயாரிப்பு

ஓசுமியம் தனிமத்துடன் குளோரினைச் சேர்த்து வினைபுரிட்யச் செய்தால் ஓசுமியம்(III) குளோரைடு' உருவாகும்.  
:  
ஓசுமியம் நாற்குளோரைடு சேர்மத்தை சூடுபடுத்தினாலும் ஓசுமியம்(III) குளோரைடு' உருவாகும்.:  
:
# ஓசுமியம்(III) குளோரைடு

## இயற்பியல் பண்புகள்

ஓசுமியம்(III) குளோரைடு கருப்பு-பழுப்பு நிற படிகங்களாக உருவாகிறது.  
நீரை உறிஞ்சி OsCl<sub>3</sub>·3H<sub>2</sub>O என்ற வாய்ப்பாட்டைக் கொண்ட ஒரு நீரேற்றாக ஓசுமியம்(III) குளோரைடு அடர் பச்சை நிறப் படிகமாக மாறுகிறது.
# ஓசுமியம்(III) குளோரைடு

## பயன்கள்

ஓசுமியம்(III) குளோரைடு நீரேற்றானது இருகுளோரோயீரைதரினோ ஓசுமியம் என்ற் அணைவுச்சேர்மம் மற்றும் பிற ஓசுமியம் சேர்மங்களின் உற்பத்திக்கு ஒரு முன்னோடி வேதிச் சேர்மமாகப் பயன்படுத்தப்படுகிறது.  
பல்வேறு அரீன் அணைவுச் சேர்மங்கள் தயாரிப்பதற்கும் இது ஒரு முன்னோடிச் சேர்மமாகும்.
# அசர்பைஜானில் கருக்கலைப்பு

**அசர்பைஜானில் கருக்கலைப்பு** (*Abortion in Azerbaijan*) என்பது 12 வாரங்கள் வரை மற்றும் 12 முதல் 28 வாரங்களுக்கு இடைப்பட்ட குறிப்பிட்ட சூழ்நிலைகளில் கோரிக்கையின் பேரில் சட்டப்பூர்வமாக செய்யபடுகிறது. அசர்பைஜானின் தற்போதைய கருக்கலைப்புச் சட்டம் 1955 ஆம் ஆண்டு சோவியத் ஒன்றியத்தின் கருக்கலைப்புச் சட்டத்தை அடிப்படையாகக் கொண்டது. அசர்பைஜான் சோவியத் ஒன்றியத்தின் குடியரசாக இருந்தபோது ( அசர்பைஜான் சோவியத் சோசலிச குடியரசு என இருந்தது), 1991 இல் அசர்பைஜான் சுதந்திரமடைந்த பிறகு எந்த மாற்றமும் செய்யப்படவில்லை. 1965 மற்றும் 1987 க்கு இடையில் கருக்கலைப்பு விகிதம் மிக அதிகமாகவே இருந்தது (20 முதல் 28% வரை). சுதந்திரத்திற்குப் பிறகு, கருக்கலைப்பு விகிதம் கிட்டத்தட்ட பாதியாகக் குறைந்து, 2000க்குப் பிறகு ஒப்பீட்டளவில் உறுதிப்படுத்தப்பட்டுள்ளது (12 முதல் 14% வரை).  
கீழே கொடுக்கப்பட்டுள்ள விளக்கம் சுதந்திரத்திற்கு முந்தைய அசர்பைஜானின் நிலைமையைப் பற்றியது. சுதந்திரத்திற்குப் பிறகு கருக்கலைப்புச் சட்டத்தில் எந்த மாற்றமும் செய்யப்படவில்லை.  
27 ஜூன் 1936இல் பிறப்பிக்கப்பட்ட சோவியத் ஆணை உயிருக்கு ஆபத்து, ஆரோக்கியத்திற்கு கடுமையான அச்சுறுத்தல் அல்லது பெற்றோரிடமிருந்து பெறக்கூடிய ஒரு தீவிர நோய் இருக்கும் சூழ்நிலைத் தவிர கருக்கலைப்பு செய்வதைத் தடை செய்தது. கருக்கலைப்பு, மருத்துவமனை அல்லது மகப்பேறு இல்லத்தில் செய்யப்பட வேண்டும். மேற்கூறிய அறிகுறிகளில் ஒன்று கூட இல்லாமல் மருத்துவமனைக்கு வெளியே பாதுகாப்பற்ற கருக்கலைப்பு செய்யும் மருத்துவர்களுக்கு ஒரு வருடம் முதல் இரண்டு ஆண்டுகள் வரை சிறைத்தண்டனை விதிக்கப்படும். கருக்கலைப்பு சுகாதாரமற்ற சூழ்நிலையில் அல்லது சிறப்பு மருத்துவக் கல்வி இல்லாத ஒருவரால் செய்யப்பட்டிருந்தால், மூன்றாண்டுகளுக்குக் குறையாத சிறைத்தண்டனை வழங்கப்படும். ஒரு பெண்ணை கருக்கலைப்பு செய்ய தூண்டிய நபருக்கு இரண்டு ஆண்டுகள் சிறைத்தண்டனை விதிக்கப்பட்டது. கருக்கலைப்பு செய்த ஒரு கர்ப்பிணிப் பெண் கண்டிக்கப்படுவதோடு, மீண்டும் மீண்டும் குற்றம் செய்தால் 300 ரூபிள் வரை அபராதம் செலுத்த வேண்டும்.  
கர்ப்பத்தின் முதல் பன்னிரெண்டு வாரங்களுக்குப் பிறகு கருக்கலைப்புக்கான காரணங்களின் இந்த நீட்டிப்பு, கருத்தடை தொடர்பான அரசாங்கத்தின் தெளிவற்ற அணுகுமுறையுடன் இணைந்து, அதிகாரப்பூர்வமாக அறிவிக்கப்பட்ட கருக்கலைப்புகளின் எண்ணிக்கையில் வியத்தகு அதிகரிப்புக்கு வழிவகுத்தது. உயர்தர நவீன கருத்தடை சாதனங்களின் பற்றாக்குறை மற்றும் குறைந்த நம்பகத்தன்மை கொண்ட பாரம்பரிய முறைகளை நம்பியிருப்பது ஆகியவை கருக்கலைப்புக்கான அதிக நிகழ்வுகளுக்கு வழிவகுக்கும் பிற காரணிகளாகும். தம்பதிகளிடையே கருத்தடை மற்றும் அடிக்கடி கருக்கலைப்பு செய்வதால் ஏற்படும் உடல்நலக் கேடுகளைப் பற்றிய அறிவு இல்லாமை; மற்றும் மருத்துவர்கள், செவிலியர்கள், ஆசிரியர்கள் மற்றும் பிற நிபுணர்களுக்கு போதுமான பயிற்சி இல்லாதது போன்றவையும் ஒரு காரணமாக இருந்தது. 1989 இல், முழு முன்னாள் சோவியத் ஒன்றியத்திலும் ஆணுறைகள் கிடைப்பது தேவையில் 11 சதவீதம் மட்டுமே இருந்தது; கருப்பையக சாதனங்கள் (IUDs), 30 சதவீதம்; மாத்திரைகள், 2 சதவீதம் என இருந்தது. அசர்பைஜானில் 15-49 வயதுடைய பெண்களில் 6.5 சதவீதம் பேர் கருத்தடை முறையைத் தவறாமல் பயன்படுத்துகின்றனர். 10.1 சதவீதம் பேர் கருத்தடை முறையைப் பயன்படுத்துகின்றனர். 41.9 சதவீதம் பேர் கருத்தடை முறையைப் பயன்படுத்தவில்லை என 1990 ஆம் ஆண்டு அனைத்து ஒன்றிய மாதிரி ஆய்வுகளின் தரவுகள் குறிப்பிடுகின்றன. 35.3 சதவீதம் பேருக்கு கருத்தடை பற்றி எதுவும் தெரியாமல் இருக்கின்றனர்.
# ஓசுமியம்(II) குளோரைடு

**ஓசுமியம்(II) குளோரைடு** (*Osmium(II) chloride*) என்பது OsCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியமும் குளோரினும் சேர்ந்து இச்சேர்மம் உருவாகிறது.
# ஓசுமியம்(II) குளோரைடு

## தயாரிப்பு

ஓசுமியம்(III) குளோரைடு சேர்மத்தை வெற்றிடத்தில் 500 பாகை செல்சியசு வெப்பநிலைக்கு சூடுபடுத்தினால் விகிதச்சம்நிலைமாற்றம் நிகழ்ந்து .
ஓசுமியம்(II) குளோரைடு உருவாகும்.  
::
# ஓசுமியம்(II) குளோரைடு

## இயற்பியல் பண்புகள்

ஓசுமியம்(II) குளோரைடு நீரில் கரையாத ஒரு நீருறிஞ்சும் அடர் பழுப்பு நிற திண்மப் பொருளாகும்.  
எத்தனால் மற்றும் ஈதர் ஆகிய கரைப்பான்களில் ஓசுமியம்(II) குளோரைடு கரையும்.
# ஓசுமியம்(II) குளோரைடு

## வேதிப் பண்புகள்

ஓசுமியம்(II) குளோரைடு கந்தக அமிலம் மற்றும் ஐதரோகுளோரிக் அமிலம் ஆகிய அமிலங்களுடன் வினை புரியாது.
220 பாகை செல்சியசு வெப்பநிலையில் கார்பன் மோனாக்சைடுடன் வினைபுரிகிறது.
::
# ஓசுமியம்(II) குளோரைடு

## பயன்கள்

வினையூக்க வினைகளின் மூலம் மூவல்கைலமீன்கள் தயாரிப்பில் ஓசுமியம்(III) குளோரைடு பயன்படுகிறது.
# கிளாபாசியோ டையசு

**கிளாபாசியோ டையசு (Clafasio Dias)** இந்தியாவைச் சேர்ந்த ஓர் அரசியல்வாதியாவார். கோவா சட்டமன்றத்தின் முன்னாள் சட்டமன்ற உறுப்பினரும் ஆவார். குன்கோலிம் சட்டமன்றத் தொகுதியைப் பிரதிநிதித்துவப்படுத்தினார். கிளாபாசியா டையசு பாரதிய சனதா கட்சியின் சட்டமன்ற உறுப்பினராகப் பதவி வகித்த சட்ட மன்ற உறுப்பினர் சுபாசு ராசன் நாயக்கு மற்றும் முன்னாள் சுயேச்சை சட்ட மன்ற உறுப்பினர் இயோகிம் அலெமாவோ ஆகியோரை தோற்கடித்து வெற்றி பெற்றார். மாவட்ட ஊராட்சிமன்ற *பஞ்சாயத்து* உறுப்பினராகவும், *கிராமசபை தலைவராகவும்* , தெற்கு கோவா மாவட்ட ஊராட்சியின் பஞ்சாயத்து தலைவராகவும் கிளாபாசியா டையசு இருந்தார்.  
2019 ஆம் ஆண்டு சூலை மாதத்தில் பாரதிய சனதா கட்சியில் இணைந்த இந்திய தேசிய காங்கிரசு கட்சியின் பத்து உறுப்பினர்களில் இவரும் ஒருவராவார்.
# சதாத் அலி கான்

**சதாத் அலி கான்** (*Sadath Ali Khan*) இந்தியாவைச் சேர்ந்த ஓர் அரசியல்வாதியாவார். முதல் மற்றும் இரண்டாவது மக்களவையிலும் இவர் உறுப்பினராக இருந்தார். 1952 ஆம் ஆண்டு முதல் 1962 ஆம் ஆண்டு வரை வாரங்கல் நாடாளுமன்றத் தொகுதியைப் பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினரான இவர் 1953 ஆம் ஆண்டு முதல் 1957 ஆம் ஆண்டு வரை இந்திய அரசாங்கத்தின் செயலாளராகவும் பணியாற்றினார்.  
பின்னர் இவர் ஈராக் (1962-1965) மற்றும் துருக்கிக்கான இந்திய தூதராகவும் பணியாற்றினார்.
# சதாத் அலி கான்

## வாழ்க்கைக் குறிப்பு

சதத் அலி கான் நவாப் சாயின் இயார் இயங்கிற்கு 1916 ஆம் ஆண்டு செப்டம்பர் மாதம் 16 ஆம் தேதியன்று இந்தியாவின் ஐதராபாத்து நகரத்தில் பிறந்தார். ஐதராபாத் நிசாம் கல்லூரியில் தனது கல்வியைப் பெற்ற இவர் பின்னர் ஆக்சுபோர்டு பல்கலைக்கழகத்தில் மேற்படிப்புகளைப் பெற்றார். எழுத்தாளர் மற்றும் பத்திரிகையாளராக, உருது மற்றும் ஆங்கிலத்தில் கவிதைகள் எழுதினார், மேலும் சில ஆங்கில இலக்கியப் படைப்புகளை உருதுவில் மொழிபெயர்த்தார்.  
சகினா பேகத்தை மணந்தார், இத்தம்பதியருக்கு ஒரு மகன் இருந்தான்.
# காந்தரா வெங்கட ரமண ரெட்டி

**காந்தரா வெங்கட ரமண ரெட்டி** (*Gandra Venkata Ramana Reddy*) இந்தியாவைச் சேர்ந்த ஓர் அரசியல்வாதியாவார். தெலுங்கானா சட்டமன்றத்தின் தெலுங்கானா சட்டப் பேரவையின் பூபால்பள்ளி தொகுதியின் சட்ட மன்ற உறுப்பினராக உள்ளார், மேலும் தெலுங்கானா தனி மாநிலமாக மாறுவதற்கு முன்பு, அதே தொகுதியில் ஆந்திரப் பிரதேச சட்டமன்ற உறுப்பினராகவும் இருந்தார், 2009 ஆம் ஆண்டு முதல் 2014 ஆம் ஆண்டு வரை அங்கு அவர் தலைவராக செயல்பட்டார்.
# காந்தரா வெங்கட ரமண ரெட்டி

## தனிப்பட்ட வாழ்க்கை

வெங்கட ரமண ரெட்டியின் தந்தை ஜி. மோகன் ரெட்டியாவார். சோதி என்பவரை வெங்கட ரமண ரெட்டி மணந்து கொண்டார்.
# மங்களூரு நகர வடக்கு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 2008 | ஜெ. கிருஷ்ண பாலேமார் | பாரதிய ஜனதா கட்சி |
| 2013 | பி. ஏ. மொகியுதீன் பாவா | இந்திய தேசிய காங்கிரஸ் |
| 2018 | பரத் ஷெட்டி. ஒய். | பாரதிய ஜனதா கட்சி |
| 2023 | } |  |
# அன்னமய்யா நகர்ப்புற மேம்பாட்டு ஆணையம்

**அன்னமய்யா நகர்ப்புற மேம்பாட்டு ஆணையம்** (*Annamayya Urban Development Authority*) என்பது இந்தியாவின் ஆந்திரப் பிரதேச மாநிலம் கடப்பா மாவட்டத்தில் உள்ள ஒரு நகர்ப்புற திட்டமிடல் நிறுவனம் ஆகும். 2019 ஆம் ஆண்டு சனவரி மாதம் 1 ஆம் தேதியன்று ஆந்திரப் பிரதேச பெருநகரப் பகுதி மற்றும் நகர்ப்புற மேம்பாட்டு ஆணையச் சட்டம், 2016 இன் கீழ் கடப்பாவை தலைமையகமாகக் கொண்டு இந்நிறுவனம் உருவாக்கப்பட்டது.
# அன்னமய்யா நகர்ப்புற மேம்பாட்டு ஆணையம்

## அதிகார வரம்பு

அன்னமய்யா நகர்ப்புற மேம்பாட்டு ஆணையத்தின் அதிகார வரம்பு 12,780.26 சதுரகிலோமீட்டர் (4,934.49 சதுர மைல்) பரப்பளவில் பரவியுள்ளது. இப்பகுதியின் மக்கள் தொகை 18.39 லட்சம் ஆகும். கடப்பா மாவட்டத்தின் 41 மண்டலங்களில் உள்ள 520 கிராமங்கள் இந்த ஆணையத்திற்குள் அடங்கியுள்ளன. கீழே உள்ள அட்டவணை அன்னமய்யா நகர்ப்புற மேம்பாட்டு ஆணையத்திற்கு உட்பட்ட நகரப் பகுதிகளை பட்டியலிடுகிறது.  
| அதிகார வரம்பு |
| --- |
# பாத்வெல்

**பாத்வெல்** (*Badvel*) என்பது இந்தியாவின் ஆந்திரப் பிரதேச மாநிலத்தின் கடப்பா மாவட்டத்தில் உள்ள ஒரு நகராட்சி ஆகும். பாத்வெல் நகரம் இரண்டு மண்டலங்களில் அமைந்துள்ளது. இது பாத்வெல் வருவாய் கோட்டத்தின் தலைமையகம் ஆகும். நகரின் பெரும் பகுதி பாத்வெல் மண்டலத்தின் கீழும், மீதமுள்ள பகுதி கோபவரம் மண்டலத்தின் கீழும் வருகிறது. இது பாத்வெல் வருவாய் கோட்டத்தின் கீழ் வருகிறது.  
புரோட்டத்தூர் நகரத்திலிருந்து பாத்வெல் வெறும் தொலைவிலும் கடப்பா நகரிலிருந்து தொலைவிலும் அமைந்துள்ளது. இவ்விரண்டு நகரங்களும் கடப்பா மாவட்டத்தின் முக்கிய நகரங்களாகும்/. கடப்பா மாவட்டத்தின் 3 ஆவது பெரிய நகரமாக பாத்வெல் நகரமும், அதைத் தொடர்ந்து கடப்பா மற்றும் புரோட்டத்தூர் ஆகியவை இதை தொடர்ந்தும் உள்ளன. தேசிய நெடுஞ்சாலை எண் -67 பாத்வெல் நகரம் வழியாக செல்கிறது.. புவியியல் ரீதியாக இந்த நகரம் கிழக்கு தொடர்ச்சி மலையின் அடிவாரத்தில் அமைந்துள்ளது.
# பாத்வெல்

## சட்டமன்ற தொகுதி

பாத்வெல் நகரம் ஆந்திரப் பிரதேசத்தில் உள்ள ஒரு சட்டமன்றத் தொகுதியாகும்.. தற்போது இது பட்டியல் பிரிவினருக்கு ஒதுக்கப்பட்டுள்ளது. தற்போதைய சட்டமன்ற உறுப்பினர் டாக்டர் தாசரி சுதா.என்பவராவார்.
# பாத்வெல்

## கல்வி

*இந்நகரத்தில் பள்ளிக் கல்வித் துறையின் கீழ் அரசு, உதவி பெறும் மற்றும் தனியார் பள்ளிகளால் ஆரம்ப மற்றும் இடைநிலைப் பள்ளிக் கல்வி கற்பிக்கப்படுகிறது, மேலும் இங்கு மாநிலத்தின் விவசாயக் கல்லூரி ஒன்றும் உள்ளது.* பல்வேறு பள்ளிகளும் ஆங்கிலம், தெலுங்கு. மொழிகளை பயிற்று மொழிகளாகக் கொண்டுள்ளன.
# ஜோதி குமார் சின்கா

**ஜோதி குமார் சின்கா** (*Jyoti Kumar Sinha)* என்பவர் பீகார் மாநிலம் பாட்னாவில் பிறந்த சமூக சேவகர். இவர் மத்திய காவல்துறையின் தலைமை இயக்குநராகவும், பின்னர் தேசிய பேரிடர் மேலாண்மை ஆணையத்தின் உறுப்பினராகவும், உளவமைப்பின் தலைவராகவும் பணியாற்றினார். இவர் 1967 தொகுதி பீகார் தொகுதி இந்தியக் காவல் பணி அதிகாரி ஆவார்.
# ஜோதி குமார் சின்கா

## ஆரம்ப கால வாழ்க்கை

ஜே. கே. சின்கா தனது பள்ளிப் படிப்பை பாட்னாவிலுள்ள தூய சவேரியார் உயர்நிலைப் பள்ளியில் முடித்தார், பின்னர் பாட்னா கல்லூரியில் வரலாற்றில் பட்டம் பெற்றார். இவர் தனது தந்தை மற்றும் தாத்தாவைப் பின்பற்றி 1967-ல் இந்தியக் காவல் பணியில் சேர்ந்தார். இவரது தாத்தா, மறைந்த சிறீ. ஏ. கே. சின்கா, 1939ஆம் ஆண்டு பீகார் காவல்துறையின் தலைமை இயக்குநர் ஆன முதல் இந்தியர் ஆவார். ஜே. கே. சின்காவின் தந்தையும் ஒரு உளவுத்துறை அதிகாரி ஆவார். இவர் பீகார் காவல்துறையின் தலைவராகவும் பதவி வகித்தார்.
# ஜோதி குமார் சின்கா

## விருதுகள்

2019-ல், சமூகப் பணித் துறையில் இவர் ஆற்றிய பங்களிப்பிற்காக பத்மசிறீ விருதைப் பெற்றார்.
# ஐரோவாசிய புள்ளிக்குருவி

**ஐரோவாசிய புள்ளிக்குருவி** (*Eurasian wryneck* அல்லது *Northern wryneck*) என்பது மரங்கொத்தி குடும்பத்தைச் சேர்ந்த ஒரு வகை புள்ளிக்குருவி ஆகும். இவை முதன்மையாக ஐரோப்பா மற்றும் ஆசியாவின் மிதவெப்பமண்டல் பகுதிகளில் இனப்பெருக்கம் செய்கின்றன. பெரும்பாலான பறவைகள் குளிர்காலத்தில் வலசை போகின்றன. அவ்வாறு இவை வெப்பமண்டல ஆபிரிக்காவிலும், தெற்காசியாவிலும் ஈரானில் இருந்து இந்திய துணைக்கண்டத்திற்கு வலசை வருகின்றன. ஆனால் சில பறவைகள் வடமேற்கு ஆபிரிக்காவில் வசிக்கின்றன. இவை திறந்த வெளி, வனப்பகுதிப் பகுதி, பழத்தோட்டங்களில் வாழும் பறவையாகும்.  
ஐரோவாசிய புள்ளிக்குருவி சுமார் நீளம் இருக்கும். இதன் அலகு மற்ற மரங்கொத்திகளை விட குட்டையாக குத்துவாள் போன்று இருக்கும். இவற்றின் மேல்பகுதி கருஞ்சாம்பல் பழுப்பு நிறமாய் அதில் பழுப்பு நிறப்பட்டைகளுடும் மென்கோடுகளோடும் காட்சியளிக்கும். இவற்றின் அடிப்பகுதி பாலேடு நிறத்திலும் பழுப்பு நிற புள்ளிகளுடன் இருக்கும். இவை காய்ந்த மரத்தில் அல்லது தரையில் காணப்படும் காணப்படும் எறும்புகள் மற்றும் பிற பூச்சிகளை இரையாக கொள்கிறது. இவை மரப் பொந்துகளில் கூடு கட்டுகின்றன. மே மற்றும் சூன் மாதங்களில் ஏழு முதல் பத்து வரையில் வெள்ளை முட்டைகளை இடுகின்றன.  
இந்த பறவைகள் தங்கள் தலையை கிட்டத்தட்ட 180 பாகை வரை திருப்பும் திறனால் wryneck (பொருள்: திருகுக்கழுத்து) என்னும் ஆங்கிலப் பெயரைப் பெற்றுள்ளன. கூட்டில் தொந்தரவு ஏற்படும் போது, இவை பாம்பு போன்று தலையை முறுக்கி சீறி அச்சுறுத்துகின்றன. இந்த வித்தியாசமான நடத்தை இவற்றை மாந்திரீகத்தில் பயன்படுத்த வழிவகுத்தது. இதைக்கொண்டு ஒருவருக்கு " செய்வினை" செய்யும் பழக்கம் உள்ளது.  
ஐரோவாசிய புள்ளிக்குருவியில் ஆறு துணையினங்கள் உள்ளன:  
- *ஜின்க்ஸ் டார்குவில்லா சினென்சிஸ்* ஹெஸ்ஸி, 1911
- *ஜின்க்ஸ் டார்குல்லா ஹிமாலயனா* வூரி, 1959
- *ஜின்க்ஸ் டார்குவிலா மௌரேட்டானிகா* ரோத்ஸ்சைல்ட், 1909
- *ஜின்க்ஸ் டார்குவில்லா சாருட்னி* லூடன், 1912
- தர்கியா புள்ளிக்குருவி *ஜின்க்ஸ் டார்குவிலா டார்குல்லா* லின்னேயஸ், 1758
- *ஜின்க்ஸ் டார்குல்லா ட்சுசி* ஓ. க்ளீன்ஸ்மிட், 1907
# ஐரோவாசிய புள்ளிக்குருவி

## விளக்கம்

ஐரோவாசிய புள்ளிக்குருவி சுமார் நீளம் வரை வளரும். இது மரங்கொத்தி குடும்பத்தைச் சேர்ந்தது என்றாலும் மரங்கொத்தியைப் போல்லலாமல் பூங்குருவி போன்ற உடல் வடிவத்துடன் மெலிதான, நீளமான உடல் தோற்றமுடைய ஒரு பறவையாகும். இதன் மேல்பகுதி வெளிர் பழுப்பு நிறத்திலும் அதில் செம்பழுப்பு மற்றும் கருப்பு நிற பட்டைகளுடும் மென் கோடுகளுடனும் காட்சியளிக்கும். இதன் பிட்டம் மற்றும் மேல் வால் போர்வை இறகுகளில் சாம்பல் நிறப் புள்ளிகளும், பழுப்புக் கறைகளும் காணப்படும். இதன் வால் வட்டமாக சாம்பல் நிறத்தில் இருக்கும். அதில் பழுப்பு நிற புள்ளிகளுடன், சாம்பல்-பழுப்பு நிற மங்கலான பட்டைகள் மற்றும் கரும்பழுப்பு நிறத்தில் அமைந்த சில தெளிவான பட்டைகள் இருக்கும். கன்னம், தொண்டை ஆகியன பழுப்பு நிறப் பட்டைகளோடு காணப்படும். உடலின் அடிப்பகுதி பாலேட்டு வெள்ளை நிறத்தில் பழுப்பு நிற கறைகளுடன் அம்புத் தலைகள் போன்ற வடிவத்தைக் கொண்டுள்ளது, அவை கீழ் மார்பகம் மற்றும் வயிற்றில் புள்ளிகளாக மாறுகின்றன. அலகு பழுப்பு நிறமாகவும், நீளமாகவும், மெல்லியதாகவும் அகலமான அடித்தளமுடன் கூர்மையான நுனி கொண்டதாக இருக்கும். விழிப்படலம் பழுப்பு நிறமாகவும், மெல்லிய கால்களும், பாதங்களும் வெளிர் பழுப்பு நிறமாக இருக்கும். கால்களில் முதல் மற்றும் இரண்டாம் கால்விரல்கள் மற்ற விரல்களை விட குட்டையாக இருக்கும். முதல், நான்காவது கால்விரல்கள் பின்னோக்கியதாகவும், இரண்டாவது, மூன்றாவது கால்விரல்கள் முன்னோக்கியதாகவும், செங்குத்து பரப்புகளை பிடித்துக்கொண்டு ஒட்டி நிற்க ஏற்ற ஒரு நல்ல அமைப்பாக உள்ளது. இளம் பறவைகள் முதிர்ந்த பறவைகளைப் போலவே உள்ள என்றாலும், லேசான மற்றும் குறைவான தனித்துவமான நிறத்துடன் உள்ளன.  
ஐரோவாசிய புள்ளிக்குருவியின் அழைப்பு பல வினாடிகள் கடுமையானதாக நீடிக்கும்.
# ஐரோவாசிய புள்ளிக்குருவி

## நடத்தை

குளிர் காலத்தில் ஐரோப்பாவில் இருந்து இவை வலசை வரும் இவை தனித்தோ இணையாகவோ திரியக்கூடியன. மரங்கொத்தி குடும்பத்தைச் சேர்ந்தவை என்றாலும் இவை தரையிலும் இரைதேடக்கூடியன. மரங்களில் இரை தேடும்போது மரங்கொத்திகளைப் போல கிளைகளில் நெடுக்குவாக்கில் தொங்குவதோடு, குருவிகளைப் போலக் குறுக்குவாக்கில் சிறிசிமிர்களில் அமர்ந்திருக்க காண இயலும். மரப்பட்டைகளிடையே உள்ள புழுபூச்சிகள், எறும்புகள் ஆகியவற்றை பிடித்தாலும் மரங்கொத்தியைப் போல அலகால் மரத்தை தட்டும் பழக்கம் இல்லாதது. தரையில் இரை தேடும்போது கரிக்குருவியைப் போல வாலை நிமிர்த்திக் கொள்ளும்.
# அனுதாய் வாக்

**அனுதாய் வாக்** (*Anutai Wagh*)(17 மார்ச் 1910 &#x2013; 1992) இந்தியாவில் முன்பள்ளி கல்வியின் முன்னோடிகளில் ஒருவர். இவர் தாராபாய் மோடக்கின் தொழில்முறை சக ஊழியராக இருந்தார். இவர் மொடக் உடன் இணைந்து திட்டம் ஒன்றின் முன்னோடியாக இருந்தார். இந்தப் பாடத்திட்டம் உள்நாட்டுப் பாடத்திட்டம், குறைந்த செலவில் கற்பித்தல் கருவிகளைப் பயன்படுத்தியது மற்றும் பங்கேற்பாளர்களின் முழுமையான வளர்ச்சியை நோக்கமாகக் கொண்டது. ஏ. டி. என். பாஜ்பாய்இவரை "உயர்ந்த சமூக சீர்திருத்தவாதி" என்று விவரித்தார். இவர் 1985-ல் ஜம்னாலால் பஜாஜ் விருதைப் பெற்றவர்.
# சத்யதேவ் பிரசாத்

இருந்து தியான் சந்த் விருதைப் பெறுகிறார்.]]
**சத்யதேவ் பிரசாத்** (*Satyadev Prasad*)(பிறப்பு 19 செப்டம்பர் 1979) இந்தியாவைச் சேர்ந்த தடகள வீரர் ஆவார். இவர் வில்வித்தை போட்டியில் கலந்துகொள்கிறார்.  
பிரசாத் 2004 கோடைக்கால ஒலிம்பிக்கில் ஆண்கள் தனிநபர் வில்வித்தையில் போட்டியிட்டார். இவர் தனது முதல் போட்டியில் வெற்றி பெற்று 32வது சுற்றுக்கு முன்னேறினார். இரண்டாவது சுற்று வெளியேறுப் போட்டியில் வெற்றி பெற்று 16வது சுற்றுக்கு முன்னேறினார். மூன்றாவது ஆட்டத்தில் பிரசாத் வீழ்ச்சியடைந்தார். ஏனெனில் இவர் கடைசி சுற்று வரை சென்ற பரபரப்பான ஆட்டத்தில் தரவரிசையில் முதலாவது இடத்தில் உள்ள தென் கொரியா வீரர் இம் டோங்-ஹியூனிடம் தோற்றார். பிரசாத் ஒட்டுமொத்தமாக 10வது இடம் பிடித்தார். பிரசாத் வில்வித்தையில் 2018-தயான்சந்த் விருதைப் பெற்றார். மேலும் இவர் 25 செப்டம்பர் 2018 அன்று விருதைப் பெறுவார்.  
பிரசாத் 2004 கோடைக்கால ஒலிம்பிக்கில் 11வது இடம் பெற்ற இந்திய ஆண்கள் வில்வித்தை அணியிலும் உறுப்பினராக இருந்தார். மலேசியாவில் நடைபெற்ற ஆசிய அணி வாகையாளர் போட்டியில் வெண்கலப் பதக்கம் வென்றார். உரோம் உலக வாகையாளர் போட்டி 1999, பெய்ஜிங் உலக வாகையாளர் போட்டி 2001 மற்றும் நியூயார்க் உலக வாகையாளர் போட்டி 2003 ஆகியவற்றில் பங்கேற்றார். தாத்ரியில் உள்ள நொய்டா உடற்கல்வி கல்லூரியில் தனது பட்டப்படிப்பு மற்றும் முதுகலை படிப்பினை விளையாட்டுக் கல்வியில் முடித்துள்ளார்.
# சத்யதேவ் பிரசாத்

## தனிப்பட்ட வாழ்க்கை

சத்யதேவ் பிரசாத் இந்தியாவின் உத்தரப்பிரதேசத்தில் உள்ள ஆசம்கர் மாநிலத்தில் உள்ள நிஜாமாபாத் நகரில் பிறந்தார். இவர் சிறு வயதிலேயே வில்வித்தை விளையாட்டை விளையாடத் தொடங்கினார். புகழ்பெற்ற வில்லாளியான லிம்பா ராமின் வெற்றியால் ஈர்க்கப்பட்ட இவர், விளையாட்டில் உயரக் கடுமையாகப் பாடுபட்டார்.
# ககம் சிங்

**ககம் சிங்** (*Hakam Singh*)(இறப்பு 14 ஆகத்து 2018) என்பவர் இந்தியத் தடகள வீரர் ஆவார், இவர் 1978 ஆசிய விளையாட்டுப் போட்டிகளில் 20 கிலோமீட்டர் ஓட்டப்பந்தயத்தில் தங்கப் பதக்கம் வென்றார். 1979-ல் தோக்கியோவில் நடைபெற்ற ஆசியத் தடகளப் போட்டியிலும் தங்கம் வென்றார். இவர் தியான் சந்த் விருதைப் பெற்றவர் ஆவார்.  
சிங் தனது 64 வயதில் 14 ஆகத்து 2018 அன்று பஞ்சாபின் சங்ரூரில் இறந்தார்
# உலூனா 11

**உலூனா 11 (ஈ - 6LF தொடர்)** *(Luna 11 (E-6LF series))* என்பது சோவியத் ஒன்றியத்தின் லூனா திட்டத்தின் ஆளில்லா விண்வெளி பயணமாகும். இது **உலூனிக் 11** என்றும் அழைக்கப்பட்டது. உலூனா 11 புவியைச் சுற்றி வரும் மேடையில் இருந்து நிலாவை நோக்கி ஏவப்பட்டு 1966 ஆகத்து 27 அன்று நிலா வட்டணையில் நுழைந்தது.
# உலூனா 11

## கண்ணோட்டம்

பணியின் நோக்கங்களாக பின்வரும் ஆய்வுகள் அடங்கும்.  
- நிலாவின் வேதியியல் உட்கூறைத் தீர்மானிக்க நிலா காமா மற்றும் எக்சுக்கதிர் உமிழ்வுகள்
- நிலா ஈர்ப்பு பிறழ்வுகள
- நிலாவுக்கு அருகில் உள்ள விண்கல் பாய்வோடைகளின் செறிவு
- நிலாவுக்கு அருகில் உள்ள வன் துகள் கதிர்வீச்சின் செறிவு.  
அக்டோபர் 1,1966 அன்று மின்கலங்கள் செயலிழப்பதற்கு முன்பு 137 வானொலி தொடர்புகளும் நிலாவின் 277 வட்டணைகளும் நிறைவடைந்தன.  
இரண்டாம் தலைமுறை உலூனா விண்கலத்தின் இந்தத் துணைக்குழுவான E - 6LF நிலா வட்டணையில் இருந்து நிலா மேற்பரப்பின் முதல் புகைப்படங்களை எடுக்க வடிவமைக்கப்பட்டுள்ளது. இரண்டாம் நோக்கம் நிலாப் பொருண்மைச் செறிவுகள் பற்றிய தரவுகளைப் பெறுவதாகும் , இது முதன்முதலில் உலூனா 10 ஆல் கண்டறியப்பட்டது. யே - 6 கலத்தைப் பயன்படுத்தி அறிவியல் கருவிகளின் தொகுப்பு (மேலும் சோண்டு 3 இல் பயன்படுத்தப்பட்டதைப் போன்ற ஒரு படிமமாக்க அமைப்பு) மென்மையான தரையிறங்கும் விமானங்களில் பயன்படுத்தப்படும் சிறிய இறங்குகலத்துக்குப் பதிலாக மாற்றப்பட்டது. புகைப்படங்களின் பிரிதிறன் 15 முதல் 20 மீட்டர் ஆகும். சூரியக் கதிர்வீச்சு காரணமாக படத்திற்கு ஏற்படும் ஏற்படும் சிக்கல்களைக் குறைக்க , நிலா வட்டணையின் முதல் 24 மணி நேரத்திற்குள் அனைத்து புகைப்படங்களையும் எடுக்க திட்டமிடப்பட்டது. எதிர்கால நிலா ஊர்திக்கான செய்முறையாக வெற்றிடத்தில் பல்லிணைமாற்றச் செயல்திறனை ஆயும் ஒரு தொழில்நுட்பச் செய்முறையும் இதில் அடங்கும்.  
1966 ஆகத்து 27 அன்று 21:49 கிரீன்விச் மணிக்கு அமெரிக்க நிலாவட்டணையில் நுழைந்த இரண்டு வாரங்களுக்குப் பிறகு உலூனா 11 ஏவப்பட்டது. வட்டணை அளவுருக்கள் 160 x 1193 கிலோமீட்டர்கள் ஆகும். பயணத்தின் போது , தொலைக்காட்சி ஒளிப்படக் கருவி பயன்படுத்தக்கூடிய படங்களைத் திருப்பித் தரத் தவறிவிட்டது , ஏனெனில், ஒரு அயற் பொருள் திசைவைப்புக் கட்டுப்பாட்டு பொறிகளில் ஒரு கூம்புகுழலில் அடைத்ததால் விண்கலம் நிலா மேற்பரப்பை அடையும் சரியான திசைவைப்பை வைக்க முடியாமல் போனது. மின்சாரம் தீர்ந்த பின்னர், 1966 அக்டோபர் 1 அன்று பணி முறையாக முடிவடைவதற்கு முன்பு வரை மற்ற கருவிகள் தவறு இல்லாமல் செயல்பட்டன.
# நிடதவோலு கோட சத்தெம்ம கோயில்

**கோட சத்தெம்ம கோயில்** (*Kotasattemma Temple, Nidadavolu*) இந்தியாவின் ஆந்திரப் பிரதேச மாநிலத்தில் கிழக்கு கோதாவரி மாவட்டத்தில் உள்ள நிடதவோலு நகரத்தில் உள்ளது. இது ஓர் இந்து புனித யாத்திரை தலம் ஆகும்.  
சாளுக்கியர் காலத்தில், ருத்ரமாதேவியின் கணவரான சாளுக்கிய வீரபத்ரனால் கோட சத்தெம்ம கோவில் கட்டப்பட்டது. ரெட்டி வம்சத்தின் போது பல பேரிடர்களால் கோட சத்தெம்மாவின் சிலை புதைக்கபட்டது. 1934 ஆம் ஆண்டில், தேவுலாபள்ளி இராம மூர்த்தி சாத்திரியால் அவரது நிலத்தில் சிலை கண்டுபிடிக்கப்பட்டது, பின்னர் அவர் இக்கோயிலைக் கட்டினார்.
# உலூனா 12

**உலூனா 12 (E - 6LF series)** *(Luna 12 (E-6LF series))* என்பது லூனா திட்டத்தின் ஆளில்லா விண்வெளி பயணமாகும்.
# உலூனா 12

## கண்ணோட்டம்

உலூனா 12 புவியைச் சுற்றி வரும் வட்டணையில் இருந்து நிலாவை நோக்கி ஏவப்பட்டது. இது 1966, அக்டோபர் 25 அன்று நிலா வட்டணையை அடைந்தது. நிலா மேற்பரப்பின் புகைப்படங்களைப் பெற்று அனுப்பும் தொலைக்காட்சி அமைப்பு இந்த விண்கலத்தில் பொருத்தப்பட்டிருந்தது. இந்த புகைப்படங்களில் 1100 அலகீட்டு வரிகள் இருந்தன. இதன் பெருமப் பிரிதிறன் 14.9 - 19.8 மீ. நிலா மேற்பரப்பின் படங்கள் 1966, அக்டோபர் 27அன்று திருப்பி அனுப்பப்பட்டன. புகைப்படங்களின் எண்ணிக்கை தெரியவில்லை. உலூனா 12 இலிருந்து வானொலி ஒலிபரப்பு 1967, ஜனவரி 19 அன்று 602 நிலா வட்டணைகள், 302 ஒலிபரப்புகளுக்குப் பிறகு நிறுத்தப்பட்டது.  
உலூனா 11 சாதிக்கத் தவறிய பணியை முடிக்க உலூனா 12 ஏவப்பட்டது. நிலா வட்டணையில் இருந்து நிலா மேற்பரப்பின் உயர் பிரிதிறன் கொண்ட புகைப்படங்களை எடுக்கவும். உலூனா 12 1966, அக்டோபர் 25 அன்று நிலாவை அடைந்து 133 x 1,200 கிலோமீட்டர் வட்டணையில் நுழைந்தது. சோவியத் இதழ் அக்டோபர் 29 அன்று மேற்பரப்பில் எடுக்கப்பட்ட முதல் மழைக் கடல் மற்றும் அரிசுட்டார்க்கசு பள்ளத்தைக் காட்டும் படங்களை வெளியிட்டது. இவற்றின் பிரிதிறன் 15 முதல் 20 மீட்டர் வரை இருந்தது. படங்கள் தானாகவே துலக்கி, அலகிட்டு, உலர்த்தப்பட்டு புவிக்கு அனுப்பப்பட்டது. மேலும் அதற்குப் பிரகு படங்கள் எதுவும் வெளியிடப்படவில்லை. அதன் முக்கிய காட்சியாக்கப் பணியை முடித்த பிறகு , உலூனா 12 அதன் அறிவியல் பணியை வெற்றிகரமாக நிறைவேற்றுவதற்காக தற்சுழற்சி நிலைப்புடைய உருள்வில் இயக்கப்பட்டது.  
உலூனா 12 என்பது முதல் சோவியத் ஆய்லமாகும் ஆகும் , அங்கு ஜோதிரெல் வங்கி ஆய்வகத்தால் அதன் குறிகைகள் குறுக்கிடப்படுவதைத் தடுக்க வேண்டுமென்றே நடவடிக்கைகள் எடுக்கப்பட்டன.
# உலூனா 12

## மரபும் தகைமையும்

ஜனவரி 21,1967 அன்று சோவியத் செய்தி நிறுவனமான தாசு அமைப்பு , உலூனா 12 தரை நிலையங்களுடனான தொடர்பை முறித்துக் கொள்வதற்கான தனது பணியை முடித்துவிட்டதாக அறிவித்தது.
# உலூனா 13

**உலூனா 13 (E - 6M தொடர்)** *(Luna 13 (E-6M series)*)என்பது சோவியத் ஒன்றியத்தின் லூனா திட்டத்தின் ஆளில்லா விண்வெளி பயணமாகும்.
# உலூனா 13

## முழு கண்ணோட்டம்

உலூனா 13 விண்கலம் புவி வட்டணையில் இருந்து நிலா நோக்கி ஏவப்பட்டு , 1966 திசம்பர் 24 அன்று ஓசியானசு புரோசெல்லாரம் ( புயற்கடல்) பகுதியில் மென்மையான தரையிறக்கத்தை நிறைவு செய்தது.  
விண்கலத்தின் இதழ்கள் திறக்கப்பட்டு , ஆன்டெனாக்கள் நிறுவப்பட்டன , தரையிறங்கிய நான்கு நிமிடங்களுக்குப் பிறகு புவிக்கான தொலைத்தொடர்புகள் தொடங்கின. 1966 திசம்பர் 25, 26 ஆம் தேதிகளில் விண்கல தொலைக்காட்சி அமைப்பு அருகிலுள்ள நிலா நிலப்பரப்பின் இயற்காட்சிகளை வெவ்வேறு சூரியக் கோணங்களில் அனுப்பியது. ஒவ்வொரு காட்சியையும் அனுப்ப சுமார் 100 நிமிடங்கள் தேவைப்பட்டன. நிலா மேற்பரப்பின் இயக்க, இயற்பியல் பண்புகள், அண்ட கதிர் தெறிப்பு பற்றிய தரவுகளைப் பெறுவதற்காக விண்கலத்தில் இயந்திர மண் அளவீட்டு ஊடுருவுமாணியும் கதிர்வீச்சு அடர்த்திமானியும் பொருத்தப்பட்டிருந்தன. 1966 திசம்பர் 28 அன்று விண்கலத்திலிருந்து தகவல் தொடர்புகள் இழக்கப்பட்டன.  
உலூனா 9, அமெரிக்க சர்வேயர் 1 க்குப் பிறகு உலூனா 13 சந்திரனின் மேற்பரப்பில் வெற்றிகரமாக தரையிறங்கிய மூன்றாவது விண்கலமாக மாறியது இந்த ஆய்கலம் 1966 திசம்பர் 24 அன்று 18:01 ஒபொநே மணிக்கு க்ராஃப்ட் மற்றும் செலூகசு பள்ளங்களுக்கு இடையில் 18°52 ' வடக்கு அகலாங்கிலும் 62°3 ' மேற்கு நெட்டாங்கிலும் தரையிறங்கியது. அதன் முன்னோடிகளைப் போலல்லாமல் , உலூனா 13 தரையிறங்கி 113 கிலோகிராம் எடையுடன் வழக்கமான படம் எடுப்பு அமைப்புடன் கூடுதலான அறிவியல் கருவிகளின் தொகுப்பையும் கொண்டிருந்தது.  
லேண்டரின் அழுத்த சட்டகத்திற்குள் ஒரு மூவச்சு முடுக்கமானி , 20 முதல் 30 சென்டிமீட்டர் (7.9 முதல் 11.8 அங்குலம்) ஆழத்திற்கு, மட்கட்டமைப்பைத் தீர்மானிக்க, மண்ணை வெட்டியபோதும் தரையிறங்கும் போதும் நிலவிய விசைகளைப் பதிவு செய்தது. ஒரு ஜோடி விற்சுருள்கள் ஏற்றப்பட்ட சட்டங்களும் இதற்குப் பயன்படுத்தப்பட்டன. இந்த ஏற்றங்களில் ஒன்று நிலாத் தரைமண்ணில் ஊடுருவத் தேவையான விசைகளை அளவிட வடிவமைக்கப்பட்ட ஒரு சட்டம் ஊடுருவுமானியைக் கொண்டிருந்தது. ஊடுருவல் விசை ஒரு மணித்துளி வெடிப்பு மின்னூட்டத்தால் வழங்கப்படுகிறது. மற்றொரு சட்டம் ஒரு பின்னோக்கிச் சிதறல் அடர்த்திமானியைக் கொண்டிருந்தது , இது நிலாவுக்கு அருகிலுள்ள மேற்பரப்பு மண் அடர்த்தியைக் கண்டறிய பயன்படுத்தப்பட்டது. நான்கு கதிரலைமானிகள் மேற்பரப்பில் இருந்து அகச்சிவப்பு கதிர்வீச்சைப் பதிவு செய்தன , இது நண்பகல் வெப்பநிலையை 117 ±3 °செ ஆகக் குறித்தது. அதே நேரத்தில் கதிரளைமானி கதிர்வீச்சு அளவு மனிதர்களுக்கு குறைவான இடர் தருவதாகவே இருந்ததைச் சுட்டிக் காட்டியது.  
நிலா மேற்பரப்பின் மொத்தம் ஐந்து இயற்கைக் காட்சிகளைத் தரையிறங்கி திருப்பி அனுப்பியது , இது உலூனா 9 இல்பார்த்ததை விட மென்மையான நிலப்பரப்பைக் காட்டுகிறது. இரண்டு படக் கருவிகளில் ஒன்று (முப்பருமானப் படங்களைத் திருப்பித் தரும் நோக்கக் கருவி) தோல்வியடைந்தது , ஆனால் இது புகைப்படங்களின் தரத்தை குறைக்கவில்லை. ஊடுருவல் அளவி நிலா மண்ணடுக்கு அடர்த்தியை 800கிகி / மீ3 இல் அளந்தார்.  
ஒரு முழுமையான வெற்றிகரமான பணிக்குப் பிறகு , டிசம்பர் 28 அன்று 06:13 ஒபொநே வில் கலத்தில் இருந்த மின்கல அடுக்குகள் தீர்ந்துவிட்டதால் தொடர்பு இழக்கப்பட்டது.
# விளையாட்டுத்துறையில் பத்மசிறீ விருது பெற்றவர்களின் பட்டியல்

**விளையாட்டுத்துறையில் பத்மசிறீ விருது பெற்றவர்களின் பட்டியல்** (*List of Padma Shri award recipients in sports*) என்பது விளையாட்டுத்துறையில் பத்மசிறீ விருது பெற்ற, இந்திய விளையாட்டு வீரர்களின் பட்டியல் ஆகும். இது முழுமையற்றது.
| பல்பீர் சிங் மூத்தவர் | சண்டிகர் | 1957 |  |
| --- | --- | --- | --- |
| குன்வர் திக்விஜய் சிங் | உத்தரப் பிரதேசம் | 1958 |  |
| மிகிர் சென் | மேற்கு வங்காளம் | 1959 |  |
| மில்கா சிங் | சண்டிகர் | 1959 |  |
| ஜாசு பட்டேல் | குசராத்து | 1960 |  |
| விஜய் அசாரே | குசராத்து | 1960 |  |
| ஆரத்தி சகா | மேற்கு வங்காளம் | 1960 |  |
| கியான் சிங் | உத்தரப் பிரதேசம் | 1961 |  |
| கோஸ்தா பிகாரி பால் | மேற்கு வங்காளம் | 1962 |  |
| நாரி கான்ட்ராக்டர் | மகாராட்டிரம் | 1962 |  |
| போலி உம்ரிகர் | மகாராட்டிரம் | 1962 |  |
| இராமநாதன் கிருஷ்ணன் | தமிழ்நாடு | 1962 |  |
| சோனம் கியாட்சோ | சிக்கிம் | 1962 |  |
| வசீர் அலி | மத்தியப் பிரதேசம் | 1963 |  |
| எம். ஜே. கோபாலன் | தமிழ்நாடு | 1964 |  |
| நவாங் கோம்பு | மேற்கு வங்காளம் | 1964 |  |
| சரண்ஜித் சிங் | அரியானா | 1964 |  |
| அவ்தார் சிங் சீமா | பஞ்சாப் | 1965 |  |
| எச். பி. எஸ். அலுவாலியா | பஞ்சாப் | 1965 |  |
| நரேந்திர குமார் | பஞ்சாப் | 1965 |  |
| தினகர் பல்வந்த் தியோதர் | மகாராட்டிரம் | 1965 |  |
| ஆங் காமி | அசாம் | 1965 |  |
| சந்திர பிரகாசு வோஹ்ரா | மேற்கு வங்காளம் | 1965 |  |
| ஹரிஷ் சந்திர சிங் ராவத் | தில்லி | 1965 |  |
| பூ டோர்ஜி | மேற்கு வங்காளம் | 1965 |  |
| சோனம் வாங்கியல் | சிக்கிம் | 1965 |  |
| வில்சன் லியோனல் கார்டன் ஜோன்ஸ் | மகாராட்டிரம் | 1965 |  |
| கிஷன் லால் | உத்தரப் பிரதேசம் | 1966 |  |
| மன்சூர் அலி கான் பட்டோடி | தில்லி | 1967 |  |
| குர்டியல் சிங் | சண்டிகர் | 1967 |  |
| பிரிதிபால் சிங் | பஞ்சாப் | 1967 |  |
| சங்கர் லக்ஷ்மன் | கருநாடகம் | 1967 |  |
| சந்து போர்டே | மகாராட்டிரம் | 1969 |  |
| பிசன் சிங் பேடி | Delhi | 1970 |  |
| ஈ. ஏ. எஸ். பிரசன்னா | கருநாடகம் | 1970 |  |
| சையத் முகமது. மொய்னுல் ஹக் | பீகார் | 1970 |  |
| கவுஸ் முகமது கான் | ஆந்திரப் பிரதேசம் | 1971 |  |
| குண்டப்பா விசுவநாத் | கருநாடகம் | 1971 |  |
| லெஸ்லி வால்டர் கிளாடியஸ் | மேற்கு வங்காளம் | 1971 |  |
| சைலேந்திர நாத் மன்னா | மேற்கு வங்காளம் | 1971 |  |
| சந்த்கி ராம் | தில்லி | 1971 |  |
| கமல்ஜித் சந்து | அமெரிக்க ஐக்கிய நாடுகள் | 1971 |  |
| அர்ச வர்தன் பகுகுணா | உத்தரப் பிரதேசம் | 1972 |  |
| அஜித் வாடேகர் | மகாராட்டிரம் | 1972 |  |
| ப. சு. சந்திரசேகர் | கருநாடகம் | 1972 |  |
| பாரூக் இஞ்சினியர் | மகாராட்டிரம் | 1973 |  |
| ஜோகிந்தர் சிங் | தில்லி | 1974 |  |
| பங்கஜ் ராய் | மேற்கு வங்காளம் | 1975 |  |
| அரி தாங் | தில்லி | 1976 |  |
| ரோஷன் லால் ஆனந்த் | பஞ்சாப் | 1976 |  |
| மீனா ஷா | உத்தரப் பிரதேசம் | 1977 |  |
| வாசுதேவன் பாஸ்கரன் | தமிழ்நாடு | 1981 |  |
| சையத் கிர்மானி | தமிழ்நாடு | 1983 |  |
| சையத் கிர்மானி | தமிழ்நாடு | 1982 |  |
| கபில் தேவ் | சண்டிகர் | 1982 |  |
| பிரகாஷ் பதுகோனே | கருநாடகம் | 1982 |  |
| விஜய் அமிர்தராஜ் | தமிழ்நாடு | 1983 | } |
# ரேடியம் ஆக்சைடு

**ரேடியம் ஆக்சைடு** (*Radium oxide*) என்பது RaO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும் ஆக்சிசனும் சேர்ந்து இச்சேர்மம் உருவாகிறது.
# ரேடியம் ஆக்சைடு

## தயாரிப்பு

ரேடியம் உலோகத்தை காற்றில் எரித்தால் ரேடியம் ஆக்சைடு உருவாகிறது.:  
::  
இவ்வினையில் அநேகமாக ரேடியம் நைட்ரைடும் ரேடியம் பெராக்சைடும் உருவாகவும் வாய்ப்புகள் உள்ளன:  
::
::
# ரேடியம் ஆக்சைடு

## வேதிப் பண்புகள்

ரேடியம் ஆக்சைடு தண்ணீருடன் வினைபுரிந்து ரேடியம் ஐதராக்சைடு உருவாகிறது.
::
# ரேடியம் ஆக்சைடு

## பயன்கள்

கதிரியக்கச் சிகிச்சையில் பயன்படுத்தப்படும் பிற ரேடியம் சேர்மங்களை தயாரிக்க உதவும் முன்னோடிச் சேர்மமாக ரேடியம் ஆக்சைடு பயன்படுகிறது.
# உலூனா 14

**உலூனா 14 (E - 6LS தொடர்)** *(Luna 14 (E-6LS series)*)என்பது சோவியத் ஒன்றியத்தால் நடத்தப்பட்ட லூனா திட்டத்தின் ஆளில்லா விண்வெளி பயணமாகும். இது உலூனிக் 14 என்றும் அழைக்கப்பட்டது.
# உலூனா 14

## கண்ணோட்டம்

இந்த உலூனா 14 விண்கலம் உலூனா 12 வடிவமைப்பைப் போலவே இருந்ததாகவும் , உலூனா 10 கொண்டு சென்ற கருவிகளையே கொண்டுசென்றதாகவும் நம்பப்படுகிறது. புவி, நிலாப் பொருண்மைகளின் ஊடாட்டம், நிலா ஈர்ப்பு விசை - வெவ்வேறு வட்டணைகளில் விண்கலத்திற்கு தகவல்தொடர்புகளின் பரப்புதலும் அதன் நிலைப்பும் சூரிய ஆற்றல் துகள்கள், அண்டக் கதிர்கள், நிலா இயக்கம் பற்றிய ஆய்வுகளுக்கான தரவுகளை இது வழங்கியது. இந்த விண்கலம் லூனா தொடரின் இரண்டாவது தலைமுறையின் இறுதி கலமாகும்.  
லூனா 14 1968, ஏப்ரல் 10 அன்று நிலா வட்டனையில் 19:25 ஒபொநேரத்தில் வெற்றிகரமாக நுழைந்தது. தொடக்க வட்டணை அளவுருக்கள் 160 × 870 கிலோமீட்டர்கள், 42 ′ சாய்வில் இருந்தன. N1 - L3 முன்னோட்ட நிலா தரையிறங்கும் திட்டத்திற்கு ஆதரவாக தகவல் தொடர்பு அமைப்புகளை சோதிப்பதே இந்த விண்கலத்தின் முதன்மை குறிக்கோளாக இருந்தது. விண்கல வட்டணையில் இருந்தான தரைக் கண்காணிப்பும் நிலா ஈர்ப்பின் பிறழ்வுகளைத் துல்லியமாக வரைபடமாக்கலும் எதிர்கால நிலாப் பயணங்களின் பாதைகளைக் கணிக்கப் பெரிதும் உதவும். உலூனா 14 சூரியனில் இருந்துவரும் அண்ட கதிர்கள், மின்னூட்டத் துகள்களைப் பற்றி ஆய்வு செய்வதற்கான அறிவியல் கருவிகளையும் எடுத்துச் சென்றது. இருப்பினும் சில விவரங்களே வெளிப்படுத்தப்பட்டுள்ளன.. இந்தப் பணி 75 நாட்கள் நீடித்தது.
# ரேடியம் நைட்ரைடு

**ரேடியம் நைட்ரைடு** (*Radium nitride*) என்பது Ra<sub>3</sub>N<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும் நைட்ரசனும் சேர்ந்து இச்சேர்மம் உருவாகிறது.
# ரேடியம் நைட்ரைடு

## தயாரிப்பு

ரேடியம் உலோகம் நைட்ரசனை ஈர்த்துக் கொள்வதால் ரேடியம் நைட்ரைடு உருவாகிறது.:  
::
# ரேடியம் நைட்ரைடு

## இயற்பியல் பண்புகள்

ரேடியம் நைட்ரைடு கருப்பு நிற திண்மமாக உருவாகிறது.
# விஜய் குமார் தாதா

**விஜய் குமார் தாதா** (*Vijay Kumar Dada*) என்பவர் இந்தியக் கண் மருத்துவர் மற்றும் சர் கங்கா ராம் மருத்துவமனை (புது தில்லி) ஆலோசகர் ஆவார். இவர் அகில இந்திய மருத்துவ அறிவியல் கழகத்தின் மருத்துவர் ஆர். பி. கண் மருத்துவ அறிவியல் மையத்தின் முன்னாள் தலைவர் மற்றும் மாணவர் ஆவார். இவர் கண்புரை மற்றும் கண் அழுத்த நோய் போன்ற கண் நோய்கள் குறித்துப் பல கட்டுரைகளை எழுதியுள்ளார். தேசிய மருத்துவ அறிவியல் கழகத்தின் தேர்ந்தெடுக்கப்பட்ட சகாவான தாதா, இந்திய அரசால் 2002-ல் நான்காவது மிக உயர்ந்த இந்தியக் குடிமகன் விருதான பத்மசிறீ விருதைப் பெற்றார்.
# விஜய் குமார் தாதா

## மேலும் பார்க்கவும்

- கண்புரை
- கண் அழுத்த நோய்
# இலியாசு அலி

**இலியாசு அலி** (*Ilias Ali*)(பிறப்பு 1955) என்பவர் இந்தியாவின் அசாமைச் சேர்ந்த அறுவை சிகிச்சை நிபுணர் ஆவார். 2019ஆம் ஆண்டில், அசாமின் பின்தங்கிய பகுதிகளில் குடும்பக் கட்டுப்பாடு மற்றும் பிறப்பு கட்டுப்பாட்டு நடவடிக்கைகள் குறித்த விழிப்புணர்வை ஏற்படுத்துவதில் இவர் ஆற்றிய பங்களிப்பிற்காக இந்தியக் குடியரசுத் தலைவர் ராம்நாத் கோவிந்தால் பத்மசிறீ விருது வழங்கப்பட்டுக் கவுரவிக்கப்பட்டார்.
# இலியாசு அலி

## தொழில்

அலி கவுகாத்தி மருத்துவக் கல்லூரி மற்றும் மருத்துவமனையில் மருத்துவ அறுவை சிகிச்சை நிபுணராக பணியாற்றி ஓய்வு பெற்றவர்.
# இலியாசு அலி

## புத்தகங்கள்

- *குரி சாதிகர் மஹாபயாதி - எய்ட்ஸ்*
# கல்யாண் பானர்ஜி

**கல்யாண் பானர்ஜி** (*Kalyan Banerjee*) என்பவர் புது தில்லியைச் சேர்ந்த இந்திய ஓமியோபதி மருத்துவர் ஆவார். மிஹிஜான் ஓமியோபதி நிறுவனத்தின் முன்னாள் மாணவரான இவர் 1977-ல் புது தில்லியின் சித்தரஞ்சன் பூங்காவில் உள்ள ஓமியோபதி சுகாதார மையமான மருத்துவர் கல்யாண் பானர்ஜி மருத்துவ மையத்தினை நிறுவினார். இவர் மத்திய சுகாதாரம் மற்றும் குடும்ப நல அமைச்சகத்தில் உள்ள ஓமியோபதி ஆராய்ச்சிக்கான மத்தியக் குழு போன்ற பல அரசு நிறுவனங்களுடன் தொடர்புடையவர். இக்குழுவின் உறுப்பினராகவும், அமைச்சகத்தின் ஓமியோபதி ஆராய்ச்சிக்கான மத்தியக் குழுவில் உறுப்பினராகவும் இருந்தார். ஆயுஷ், ஓமியோபதி மருந்தியல் குழு மற்றும் நிலையான நிதிக் குழுவில் உறுப்பினராக இடம் பெற்றுள்ளார். 2009ஆம் ஆண்டில், மருத்துவத் துறையில் இவர் ஆற்றிய பணிக்காக இந்திய அரசு இவருக்கு நான்காவது உயரிய குடிமகன் விருதான பத்மசிறீ விருதை வழங்கியது.
# இரத்தின் தத்தா

**இரத்தின் தத்தா** (*Rathin Datta*)(1931 - 27 சனவரி 2020) திரிபுராவைச் சேர்ந்த இந்திய மருத்துவர். இவர் பத்மசிறீ மற்றும் விடுதலைப் போரின் நண்பர்கள் கௌரவத்தைப் பெற்றவர்.
# இரத்தின் தத்தா

## வாழ்க்கை

தத்தா 1931ஆம் ஆண்டு அசாமில் உள்ள மங்கல்தோயில் பிறந்தார்.
# இரத்தின் தத்தா

## மருத்துவ பணி

இலண்டனில் பயிற்சியினை முடித்து, இந்தியா திரும்பிய தத்தா, அறுபதுகளின் பிற்பகுதியில் திரிபுரா சுகாதார பணியில் சேர்ந்தார். வங்காளதேச விடுதலைப் போரின் போது வங்காளதேச விடுதலைப் போராளிகளுக்கும் இந்திய வீரர்களுக்கும் சிகிச்சை அளித்தார். இவர் 1971-ல் பல உயிர்களைக் காப்பாற்றினார். இவர் 1992-ல் திரிபுரா சுகாதார சேவைகளின் இயக்குநராகவும் சிறப்பு செயலாளராகவும் பணியாற்றினார். திரிபுராவிலிருந்து பத்மசிறீ விருது பெற்ற இரண்டாவது நபர் இவர். வங்காளதேச விடுதலைப் போரில் இவர் ஆற்றிய பங்களிப்பிற்காக 2012-ல் விடுதலைப் போரின் நண்பர்கள் விருது பெற்றார்.
# இரத்தின் தத்தா

## இறப்பு

தத்தா 27 சனவரி 2020 அன்று தனது 88ஆவது வயதில் கொல்கத்தாவில் உள்ள தனது சொந்த வீட்டில் காலமானார்.
# தொட்டபசவப்பா கோயில்

**தொட்டபசவப்பா கோயில்** (*Doddabasappa Temple*) என்பது 12 ஆம் நூற்றாண்டின் மேலைச் சாளுக்கியர் காலத்திய கட்டிடக்கலையை அடிப்படையாகக் கொண்டு கட்டப்பட்ட ஒரு கோயிலாகும். இது இந்தியாவின் கர்நாடக மாநிலம் தம்பாலில் உள்ளது. தம்பால் கடக் நகருக்கு தென்கிழக்கே 20 கி.மீ. (12 மைல்) தொலைவிலும், கொப்பள் மாவட்டத்தில் உள்ள இட்டாகிக்கு தென்மேற்கே 24 கி.மீ. (15 மைல்) தொலைவிலும் உள்ளது. இங்கு கருவறையில் ஒரு சிவலிங்கம் உள்ளது. கோயில் உட்புறம் ஒரு நிலையான கட்டுமானம் மற்றும் ஒரு கருவறையும், ஒரு முன்மண்டபமும் , ஒரு முக்கிய மண்டபமும் உள்ளது. முன்மண்டபம் கருவறையை மண்டபத்துடன் இணைக்கிறது. மேலைச் சாளுக்கிய நினைவுச்சின்னங்கள், தற்போதுள்ள திராவிடக் கட்டிடக்கலை (தென்னிந்திய) கோயில்களின் பிராந்திய மாறுபாடுகள், கர்நாடக திராவிட கட்டிடக்கலை பாரம்பரியத்தை வரையறுக்கின்றன.
# தொட்டபசவப்பா கோயில்

### விண்மீன் திட்டம்

உள்ள கிபி 12 ஆம் நூற்றாண்டைச் சேர்ந்த, தொட்டா பசவப்பா கோயில் விமானத்தின் இருபத்தி நான்கு புள்ளிகள் கொண்ட விண்மீன் திட்டம்]]
24-புள்ளிகள் கொண்ட தடையற்ற நட்சத்திர வடிவமைப்பு இந்த கோயிலின் முக்கிய அம்சமாகக் கருதப்படுகிறது. மேலும், சோப்புக்கற்களைக் கொண்டு இதன் கட்டுமானம் எழுப்பப்பட்டுள்ளது.
# உலூனா 15

| mission_type = Lunar sample return
| operator =
| COSPAR_ID = 1969-058A
| SATCAT = 4036
| mission_duration = 8&nbsp;days achieved  
| spacecraft_bus = Ye-8-5
| manufacturer = GSMZ Lavochkin
| dry_mass =
| launch_mass =
| launch_rocket = Proton-K/D
| launch_site = Baikonur 81/24
| launch_contractor =
| destroyed = &nbsp;UTC  
| orbit_epoch =
| orbit_reference = Selenocentric
| orbit_regime =
| orbit_periapsis =
| orbit_apoapsis =
| orbit_inclination =
| orbit_period =
| apsis = selene  
| instruments =  
| interplanetary =
ஒருங்கமைந்த சோவியத், அமெரிக்க விண்வெளி பயணங்களின் விண்வெளித்தொடர்புகளின் நிகழ்வுகள் முதன்முதலாக அமைலாயின. சோவியத் ஒன்றியம் உலூனா 15 இன் விண்கலத் திட்டம் அப்பல்லோ 11 திட்டத்துடன் மோதாது என்பதை உறுதிப்படுத்தியது. இருப்பினும் அதன் சரியான திட்டப்பணி எந்த்ந் ஊடகத்திலும் விளம்பரப்படுத்தப்படவில்லை.
# நர்கோனா அரண்மனை

**நர்கோனா அரண்மனை** (*Nargona Palace*) என்பது இந்தியாவின் பீகார் மாநிலத்திலுள்ள தர்பங்காவில் அமைந்துள்ளது. இந்த அரண்மனை ராஜ் தர்பங்காவில் கட்டப்பட்ட கடைசி அரச அரண்மனையாகும்.